Njia za kuimarisha michezo

NJIA ZA KUIMARISHA MICHEZO 

Michezo ni kitu au mambo fulani ambayo mtu anafanya kujiburudisha. Michezo ni muhimu katika maisha ya binadamu, kwa sababu inatuwezesha kuwa na afya njema, ni chanzo cha pato kwa watu wengine mfano ni watu ambao hulipwa kucheza kandanda, na hata mpira wa kikapu. Pia, michezo haleta umoja wakati ambapo tunakutana ili kutazama mechi au kucheza baina ya nchi au jamii tofauti.  Michezo hii inaweza kuimarishwa katika nchi yetu ya kwa njia tofauti. 
Katika uimarishaji wa michezo katika nchi, shule nyingi zinafaa kujengwa za kuimarisha michezo. Wakati ambapo mtoto bado yuko mchanga, mzazi au hata mwalimu anaweza kutambua talanta yake na ikiwa ana talanta ya michezo apelekwe katika shule hizi spesheli ili kukuza talanta hii. 
Serikali inafaa kuandaa mikutano na wale ambao wanashiriki katika michezo mbali mbali na kuwatia moyo wa kuendelea na michezo. Hii itawezesha watu kujua umuhimu na manufaa ya michezo katika jamii yetu. Kwa kufanya hivi, pia serikali itakuwa imewapa imani watu na hata wachezaji kuwa wanafanya vyema na hii itawawezesha kupata matokeo mazuri katika sekta ya michezo. 
Serikali pia inafaa kutenga kando fedha ambazo zitatumika kununua vifaa vya kutumia katika michezo kama vile viatu vya wanaspoti, mipira na jezi. Hii itaweza kusaidia kwa sababu hawatakosa chochote, watakua na vifaa vizuri vya kutumia katika kazi yao. 
Njia nyingine ya kuimarisha michezo ni kuandaa siku ya kusherehekea michezo tofauti tofauti. Katika siku hii mechi inafaa kuendelea kati ya timu moja na nyingine. Hii itasaidia kwa sababu tutaweza kujumuika pamoja na kusherehekea timu tunayoshabikia. 
Pia, inafaa wakati wa michezo, wachezaji hao wanafaa kulipiwa na kutuzwa kwa wale ambao wamefanya vyema. Hii itawezesha watu wengi kujitegemea na kupuuza mambo kama wizi na kuwazia michezo kwa sababu ndiyo inayowapea hela. 
Njia hizi zikifuatwa vyema, michezo itaweza kuimarika vyema katika nchi yetu ya Kenya na hii itaweza kuletea nchi yetu faida na kuiundia nchi jina bora.